কিন্তু কথা হলো, ১৯২৭ সালে নজরুল ইসলাম ইবরাহীম খাঁর চিঠির জবাবে যা বলেছিলেন, তখনকার সেই সাহিত্য বিবেচনায় শেষ পর্যন্ত তিনি স্থির থাকেননি। সেখান থেকে, সেই বিবেচনা থেকে তিনি সরে এসেছিলেন পরিণত এক সুদৃঢ় বিবেচনায়। কাব্য আমপারার ভূমিকাংশের দিকে দৃষ্টি দিলে এই সত্যতার সাথে আমরা আরও বেশি করে পরিচিত হতে পারি। মে, ১৯৩৩ সালে প্রকাশিত ঐ কাব্য আমপারার ভূমিকায়, নজরুল ইসলাম যেটাকে ভূমিকা না লিখে, লিখেছিলেন- ‘আরজ,’ সেখানে বলছেন :